**Zmluva o spolupráci**

**uzavretá podľa § 269 ods. 2 a nasl. zákona č. 513/1991 Zb. Obchodného zákonníka v platnom znení**

**Objednávateľ:**  ......................................................

so sídlom: ......................................................

IČO: ......................................................

 DIČ: ......................................................

zápis: Obchodný register ......................................................

bankové spojenie: .....................................................

číslo účtu: ......................................................

zastúpený: ......................................................

e-mail: ......................................................

telefón: ......................................................

 (ďalej len ako „**Objednávateľ**“)

a

**Vykonávateľ**: ......................................................

s miestom podnikania: ...................................................... IČO: ......................................................

 DIČ: ......................................................

 IČ DPH: ......................................................

zápis: ......................................................

bankové spojenie: ......................................................

číslo účtu: ......................................................

e-mail: ......................................................

telefón: ......................................................

(ďalej len ako „**Vykonávateľ**“)

Objednávateľ a Vykonávateľ (Objednávateľ a Vykonávateľ ďalej tiež označovaní samostatne ako „***Zmluvná strana***“ alebo spoločne len ako „***Zmluvné strany***“) sa dohodli na uzavretí tejto Zmluvy o spolupráci, v zmysle § 269 ods. 2 a nasl.Zákona č. 513/1991 Zb. Obchodný zákonník v znení neskorších predpisov (ďalej len ako „***Zmluva***“)

**Preambula**

Objednávateľ je obchodná spoločnosť, ktorej hlavným predmetom podnikania je ...................................................... (názov živnosti), a iné. Vykonávateľ je ....................................................., ktorého hlavným predmetom podnikania je najmä ...................................................... . Vykonávateľ má zo svojej podnikateľskej činnosti vedomosti a skúsenosti týkajúce sa ...................................................... , ktoré má vykonávať pre Objednávateľa podľa tejto Zmluvy. Objednávateľ má záujem na tom, aby Vykonávateľ za podmienok, uvedených v tejto Zmluve vykonal ...................................................... a vykonal ďalšie činnosti uvedené v Čl. II. odsek 1. písm. a) až c) tejto Zmluvy.

**Článok I**

 **Predmet zmluvy**

1. Predmetom Zmluvy je rámcová úprava podmienok odplatnej ...................................................... služby, vykonávanej Vykonávateľom podľa požiadaviek Objednávateľa, ktoré budú bližšie určené (hlavne určenie druhu, termínov a ceny za vykonané služby) v samostatných objednávkach Objednávateľa potvrdených Vykonávateľom.
2. Vykonávateľ sa na základe Objednávateľom objednanej ...................................................... služby po akceptovaní záväznej objednávky Objednávateľa zaväzuje vykonať riadne a včas objednanú ...................................................... službu a Objednávateľ sa zaväzuje za Vykonávateľom vykonanú ...................................................... službu zaplatiť dohodnutú odmenu.

**Článok II**

**Poskytované činnosti**

1. Vykonávateľsa zaväzuje, že pre Objednávateľa:
2. zabezpečí ...................................................... ;
3. zabezpečí poskytovanie ......................................................;
4. zabezpečí ...................................................... na základe pokynov objednávateľa.

 (ďalej spolu len ako „...................................................... **služby**“)

**Článok III**

**Objednávka**

1. Vykonávateľsa zaväzuje, že pre Objednávateľa bude vykonávať ...................................................... podľa Čl. II tejto Zmluvy na základe ústnych alebo písomných objednávok Objednávateľa.
2. Objednávka Objednávateľa musí obsahovať najmä:
	1. všetky potrebné fakturačné údaje Objednávateľa s uvedením konajúcej osoby,
	2. termín dodania
	3. miesto dodania
	4. popis služieb, ktoré si Objednávateľ objednal.
3. Podľa povahy objednávky Objednávateľ zašle alebo oznámi Vykonávateľovi objednávku vopred, najneskôr ...................................................... pracovných dní pred predpokladaným dňom realizácie objednávky, tak aby Vykonávateľ mal dostatok času na prípravu spojenú s jej splnením, ak sa zmluvné strany nedohodnú inak.
4. Vykonávateľ potvrdí objednávku ústne alebo písomne u Objednávateľa do 3 dní od jej doručenia alebo predloženia, pričom potvrdenie objednávky z jeho strany sa považuje za odsúhlasenie termínu vykonania ...................................................... pre Objednávateľa podľa objednávky. Potvrdenie objednávky zo strany Vykonávateľa musí obsahovať aj vyčíslenie predbežnej ceny za Objednávateľom objednanej služby a tiež celkovú výšku odmeny Vykonávateľa.

**Článok IV**

**Cena poskytnutých činností**

1. Cena za služby podľa Čl. II tejto Zmluvy je určená vzájomnou dohodou medzi zmluvnými stranami na základe vzájomných rokovaní uskutočnených pred zaslaním objednávky podľa Čl. III tejto Zmluvy, ktorú Objednávateľ potvrdí akceptáciou cenovej ponuky obsiahnutej v potvrdení objednávky Vykonávateľa podľa Čl. III odsek 4. tejto Zmluvy.
2. Vykonávateľ je oprávnený zvýšiť dohodnutú a odsúhlasenú cenu bližšie špecifikovanú v bode 1 tohto článku, po začatí poskytovania činností podľa Čl. II tejto Zmluvy, len v prípade, ak takéto zvýšenie ceny spolu s riadnym odôvodnením jej zvýšenia vopred predložil Objednávateľovi a ten prejavil svoj súhlas so zvýšením ceny v písomnej forme. V prípade potreby je Vykonávateľ povinný na požiadanie Objednávateľa predložiť doklad preukazujúci potrebu zvýšenia dohodnutej ceny podľa Čl. IV bodu 1 tejto Zmluvy za vykonané služby .
3. Ak Objednávateľ nesúhlasí so zvýšením ceny za služby podľa Čl. II tejto zmluvy, považuje sa jeho objednávka za zrušenú, pokiaľ sa Zmluvné strany nedohodnú inak a Objednávateľ je povinný Vykonávateľovi uhradiť odmenu za už vykonanú ...................................................... .

**Článok V**

**Odmena Vykonávateľa a platobné podmienky**

1. Objednávateľ sa zaväzuje uhradiť Vykonávateľovi za riadne vykonanú ...................................................... službu odmenu, ktorá predstavuje cenu za vykonanú ...................................................... službu podľa objednávky Objednávateľa.
2. Objednávateľ sa zaväzuje zaplatiť odmenu Vykonávateľa za riadne vykonanú ...................................................... na základe faktúry vystavenej Vykonávateľom najneskôr do 30 dní od riadneho splnenia objednávky. Odmena Vykonávateľa je splatná do 14 dní odo dňa doručenia faktúry Objednávateľovi. Objednávateľ odmenu uhradí bezhotovostným prevodom na účet Vykonávateľa uvedený v záhlaví tejto Zmluvy, ak sa Zmluvné strany nedohodnú inak.

**Článok VI**

**Spôsob poskytovania činností**

1. Vykonávateľ sa zaväzuje po dobu platnosti tejto Zmluvy vykonať ...................................................... pre Objednávateľa podľa ústnych alebo písomných objednávok Objednávateľa, a to riadne a včas. Vykonávateľ je oprávnený vykonať predmet tejto Zmluvy aj prostredníctvom svojich zamestnancov.
2. Objednávateľ sa zaväzuje za Vykonávateľom riadne vykonanú ...................................................... zaplatiť, a to dohodnutú odmenu podľa Čl. V tejto Zmluvy.
3. Po potvrdení objednávky sa Vykonávateľ zaväzuje vykonať služby podľa Čl. II tejto zmluvy v súlade s objednávkou, pokiaľ mu v tom nebude brániť vyššia moc alebo nepredvídateľné udalosti, o ktorých musí Objednávateľa bezodkladne informovať.
4. Vykonávateľ je povinný vykonávať služby podľa Čl. II tejto zmluvy na svoje náklady a nebezpečenstvo v lehote dohodnutej v objednávke.
5. Vykonávateľ je povinný ústne alebo písomne upozorniť Objednávateľa bez zbytočného odkladu, najneskôr však do 3 dní od doručenia alebo predloženia objednávky na nevhodnú povahu pokynov daných mu Objednávateľom pre výkon ..................................................... .
6. Vykonávateľ bude vykonávať činnosti pre Objednávateľa vo svojom mene.
7. Objednávateľ berie na vedomie, že Vykonávateľ môže vykonať objednané služby prostredníctvom svojich zamestnancov alebo iných ním určených osôb.
8. Objednávateľ a Vykonávateľ sa v súlade s § 18 ods. 1 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov dohodli, že ak Vykonávateľ vykonáva objednané služby prostredníctvom svojich zamestnancov alebo iných ním určených osôb, je povinný vytvoriť podmienky na zaistenie bezpečnosti a ochrany zdravia týchto svojich zamestnancov v celom rozsahu na spoločnom pracovisku.

**Článok VII**

**Povinnosti objednávateľa**

1. Objednávateľ je povinný včas objednať u Vykonávateľa potrebu využitia jeho služieb najneskôr 1 deň pred nástupom na ich výkon, alebo v kratšom časovom termíne na základe vzájomnej dohody.
2. Objednávateľ je povinný informovať Vykonávateľa o všetkých skutočnostiach, ktoré zakladajú, menia, či rušia obchodné vzťahy zariadené touto zmluvou tak, aby Vykonávateľ mohol vykonávať činnosť bez obmedzenia aj pre iné jeho odberateľské subjekty.
3. Objednávateľ je povinný na základe riadneho vyúčtovania Vykonávateľom previesť úhradu dojednanej odmeny riadne a včas na účet Vykonávateľa.

**Článok VIII**

**Povinnosti Vykonávateľa**

1. Vykonávateľ je povinný svoju činnosť vykonať osobne a to s odbornou starostlivosťou v lehotách dohodnutých s objednávateľom a v súlade s platnými právnymi predpismi platnými.
2. Vykonávateľ je povinný svoju činnosť vykonávať riadne a zodpovedne, je povinný zachovávať mlčanlivosť o všetkých skutočnostiach, ktoré sa pri výkone svojej činnosti v súvislosti s touto zmluvou dozvedel, je povinný informovať objednávateľa o všetkých nedostatkoch alebo nezrovnalostiach, ktoré by bolo treba odstrániť, aby v súvislosti s výkonom činnosti podľa tejto zmluvy nevznikla zodpovednosť objednávateľa voči štátnym orgánom a inštitúciám nedodržaním nejakej povinnosti.
3. Vykonávateľ zodpovedá za včasné a hospodárne splnenie objednávky objednávateľa. V prípade nemožnosti poskytnúť objednané plnenia, je povinný túto skutočnosť obratom oznámiť objednávateľov, inak zodpovedá za škodu, ktorú spôsobí objednávateľovi jeho nevykonaním, alebo oneskoreným vykonaním.

**Článok IX**

**Trvanie a zánik zmluvy**

1. Táto Zmluva sa uzatvára na neurčitý čas, počnúc dňom podpísania tejto Zmluvy oboma Zmluvnými stranami.
2. Táto Zmluva môže zaniknúť:
3. uplynutím času, na ktorý bola dohodnutá;
4. dohodou Zmluvných strán;
5. výpoveďou, ktoroukoľvek zo Zmluvných strán;
6. odstúpením od Zmluvy ktoroukoľvek zo Zmluvných strán;
7. Túto Zmluvu môže ktorákoľvek Zmluvná strana vypovedať z akýchkoľvek dôvodov i bez udania dôvodu v dvojmesačnej výpovednej dobe, ktorá začína plynúť prvým dňom kalendárneho mesiaca nasledujúceho po doručení písomnej výpovede druhej Zmluvnej strane. V prípade ukončenia zmluvy výpoveďou alebo dohodou účastníkov je poskytovateľ povinný odovzdať objednávateľovi protokolárne všetky hodnoty a veci, ktoré mu boli odovzdané v súvislosti s poskytovaním služieb podľa tejto zmluvy.
8. Zmluvné strany môžu odstúpiť od tejto Zmluvy len v prípade, že druhá Zmluvná strana poruší závažným spôsobom svoje povinnosti, ktoré jej vyplývajú z tejto Zmluvy:
9. za závažné porušenie povinností na strane Vykonávateľa vyplývajúcich z tejto Zmluvy sa považuje porušenie povinnosti vyplývajúcej z:
10. Čl. VI ods. 1;
11. Čl. VIII ods. 1 – 3;
12. za závažné porušenie povinností na strane Objednávateľa vyplývajúcich z tejto Zmluvy sa považuje porušenie povinnosti vyplývajúcej z:
13. Čl. V ods. 2, pokiaľ Objednávateľ odmenu neuhradí ani 10 dní po splatnosti predloženej faktúry Vykonávateľa;
14. Čl. VI ods. 2;
15. Čl. VII ods. 1- 3.
16. Zmluvné strany prehlasujú, že si vzájomné záväzky vysporiadajú do 30 dní od zániku tejto Zmluvy.

 **Článok X**

**Všeobecné ustanovenia**

1. Zmluvné strany sa zaväzujú udržiavať všetky informácie vyplývajúce z tejto Zmluvy a jej plnenia v tajnosti, nezverejňovať ich vo vzťahu k tretím osobám a chrániť navzájom dobré obchodné meno. Tieto povinnosti trvajú i po skončení zmluvných vzťahov vyplývajúcich z tejto Zmluvy.
2. Vykonávateľ je povinný chrániť majetok objednávateľa, ktorý mu objednávateľ zveril, dbať aby na ňom nevznikla škoda, chrániť ho pred poškodením, stratou, zničením a zneužitím a nekonať v rozpore s jeho oprávnenými záujmami.
3. Zmluvné strany sú povinné sa bez zbytočného odkladu informovať o zmenách všetkých skutočností týkajúcich sa ich podnikateľských činností, predovšetkým tých, ktoré sú uvedené v obchodnom registri alebo v inej obdobnej evidencii. Taktiež sú povinné sa informovať o tom, že proti ním bolo začaté konkurzné konanie, alebo že vstúpili do likvidácie, alebo že proti ním je vedený výkon rozhodnutia, alebo bolo pozastavené alebo zrušené živnostenské oprávnenie. Vykonávateľ je tiež povinný informovať Objednávateľa o zmene svojho bankového účtu.
4. Zmluvné strany sa dohodli, že písomná forma je zachovaná aj v prípade, ak bola urobená prostriedkami elektronickej komunikácie, t.j. e-mailom na e-mailovú adresu Zmluvných strán uvedenú v záhlaví tejto Zmluvy.
5. V prípade, že sa niektoré ustanovenie tejto Zmluvy ukáže ako neplatné, neúčinné alebo nevynútiteľné, zaväzujú sa Zmluvné strany dohodnúť také ustanovenie, ktoré bude čo najviac zodpovedať účelu tejto Zmluvy a neplatnému, neúčinnému alebo nevynútiteľnému ustanoveniu.
6. Zmluvné strany sa dohodli, že v prípade, ak to bude potrebné z dôvodov právnych, účtovných alebo iných, bude táto Zmluva nahradená inou zmluvou, v ktorej zostanú zachované podmienky dohodnuté v tejto Zmluve.
7. Objednávateľ prehlasuje, že je schopný plniť svoje finančné záväzky a že tomu bude tak vždy, keď urobí objednávku služieb alebo výkonov podľa tejto Zmluvy.

**Článok XI**

**Záverečné ustanovenia**

1. Táto Zmluva nadobúda platnosť a účinnosť dňom podpisu oboma Zmluvnými stranami.
2. Práva a povinnosti, neupravené v tejto Zmluve sa riadia príslušnými ustanoveniami Obchodného zákonníka. V prípade akéhokoľvek sporu vzniknutého z tejto Zmluvy budú Zmluvné strany riešiť spor vzájomnými rokovaniami. Ak to nebude možné príslušným pre riešenie sporov je príslušný súd v Slovenskej republiky podľa miesta podnikania Objednávateľa a slovenské právo je rozhodujúce.
3. Akékoľvek zmeny alebo dodatky tejto Zmluvy musia byť urobené písomne a schválené podpisom oboch strán. Tieto dodatky sa stanú neoddeliteľnou súčasťou tejto Zmluvy.

1. Pre prípad, že niektoré z ustanovení tejto Zmluvy je alebo sa v budúcnosti stane z akýchkoľvek dôvodov neplatným alebo neúčinným, v takomto prípade platnosť ostatných ustanovení tejto Zmluvy nie je dotknutá. Namiesto neplatného alebo neúčinného ustanovenia bude platiť primeraná úprava, ktorá sa v rámci prípustnosti právneho poriadku čo najviac približuje tomu, čo si Zmluvné strany pri uzatváraní tejto Zmluvy želali.
2. Za účinné doručenie písomností podľa tejto Zmluvy sa považuje aj odmietnutie ich prevzatia Zmluvnou stranou, ktorej je písomnosť určená, pričom písomnosť sa bude považovať za doručenú momentom odmietnutia prevzatia. Rovnako sa bude doručenie považovať za účinné aj v prípade, ak druhá Zmluvná strana písomnosť neprevezme z dôvodu neaktuálnosti adresy alebo z akéhokoľvek iného dôvodu, pričom účinky doručenia výpovede alebo odstúpenia od Zmluvy nastanú v danom prípade dňom vrátenia sa nedoručenej písomnosti späť Zmluvnej strane, ktorá písomnosť odosielala, i keď sa druhá Zmluvná strana o obsahu písomnosti nedozvedela.
3. Zmluvné strany prehlasujú, že ich spôsobilosť k právnym úkonom nie je žiadnym spôsobom obmedzená, že Zmluvu uzavreli po vzájomnej dohode, že zodpovedá ich pravej a slobodnej vôli, jej obsah je im jasný a zrozumiteľný, že Zmluva nebola uzatvorená v tiesni ani za inak nevýhodných podmienok. Pred podpisom si Zmluvu poriadne prečítali a s jej obsahom súhlasia. Na dôkaz toho pripájajú svoje podpisy.
4. Zmluva je vyhotovená v 2 rovnopisoch s povahou originálu, každá zo Zmluvných strán obdrží po jednom rovnopise.

V Bratislave, dňa .................

Objednávateľ: Vykonávateľ:

.......................................................... ..........................................................

 ...................................................... ......................................................

zast. ......................................................, konateľ